UEFA Yevro-2016 finali
UEFA Yevro-2016 finali, UEFA davlatlarining milliy futbol jamoalari oʻrtasida har toʻrt yilda boʻladigan futbol musobaqasi. Yevro-2016 final oʻyini, futbol boʻyicha oʻn beshinchi Yevropa chempionati finali boʻlgan. Final oʻyini 2016-yilning 10-iyulida Fransiyaning Parij shahridagi „Stade de France“ stadionida Portugaliya va Fransiya jamoalari oʻrtasida boʻlib oʻtdi. 24 jamoa ishtirok etayotgan futbol musobaqasi guruh bosqichidan boshlandi. Guruh bosqichidan 16 ta jamoa pley-off bosqichiga yoʻllanma oldi. Finalga yetib borish yoʻlida Portugaliya jamoasi Islandiya, Avstriya va Vengriya jamoalari bilan durang oʻynab, "F" guruhda uchinchi oʻrinni egalladi. Keyin Portugaliya jamoasi 1/8 finalda Xorvatiya jamoasini magʻlub etib, chorak finalda penaltilar seriyasida Polsha jamoasini ham magʻlubiyatga uchratdi. Yarim finalda Uels jamoasini magʻlub etib, finalga yoʻl oldi. Fransiya, Shveysariya jamoalari bilan durang oʻynashdan oldin Ruminiya va Albaniya jamoalarini magʻlub etib, guruh bosqichini A guruhi gʻolibi sifatida yakunladi. Pley-off bosqichida Fransiya jamoasi Irlandiya Respublikasi va Islandiya jamoasini magʻlub etib, yarim finalda Germaniya jamoasini ham magʻlub etdi. Finalni 75 868 kishi tomoshabin toʻgʻridan-toʻgʻri stadiondan kuzatib bordi. Finalni ingliz rasmiysi Mark Clattenburg hakam sifatida boshqardi. Birinchi boʻlim oʻrtalarida portugaliyalik Cristiano Ronaldo jarohat olib, oʻyindan chetlatildi va uning oʻrniga Ricardo Quaresma maydonga tushdi. Cristiano Ronaldo oʻyindan chiqib ketgandan soʻng, Nani hujumda yolgʻiz oʻynay boshladi. Birinchi boʻlim golsiz yakunlandi va tanaffus davomida hech bir jamoa oʻyinchilar tarkibini oʻzgartirishmadi. Ikkala tomon ham gol urish imkoniyatiga ega boʻlishiga qaramay, asosiy vaqt 0:0 hisobida yakunlandi. Oʻyin qoʻshimcha boʻlimda ham davom etdi. Qoʻshimcha boʻlim ham golsiz tugayotgan edi, lekin qoʻshimcha boʻlimning ikkinchi yarmi boshlanishiga uch daqiqa qolganida Raphaël Guerreiro 25 yard (23 m) uzoqlikdan jarima zarbasini amalga oshirdi. Bu zarba Fransiya jamoasi darvoza ustunining pastki qismiga tegib, koptok maydondan chiqib ketdi. Bir daqiqadan soʻng Portugaliya jamoasi Ederning goli orqali hisobda oldinga chiqib oldi. Uning 25 yard (23 m) uzoqlikdan bergan zarbasini Fransiya darvozaboni Hugo Lloris qaytara olmadi. Ikki daqiqalik toʻxtalish vaqtidan soʻng oʻyinni yakunlovchi hushtak chalindi va Portugaliya 1:0 hisobida gʻalaba qozonib, oʻzining birinchi yirik turnir chempionligini qoʻlga kiritdi. Portugaliyalik Pepe uchrashuvning eng yaxshi futbolchisi deb topildi, fransiyalik Antoine Griezmann esa turnirning eng yaxshi futbolchisi sovrinini oldi. Finalda gʻalaba qozongan Portugaliya 2004-yilgi turnirda oʻz uyida birinchi finalda magʻlub boʻlganidan oʻn ikki yil oʻtib, Yevropa chempionatida gʻalaba qozongan oʻninchi davlat boʻldi. Fransiya Portugaliyadan keyin finalda magʻlub boʻlgan ikkinchi mezbon jamoa boʻldi va Chexoslovakiyaga qarshi 1960-yilda Yevropa Millatlar Kubogida uchinchi oʻrin uchun pley-off oʻyinlaridan keyin mamlakatda oʻtkazilgan yirik turnirda ilk magʻlubiyatini qabul qildi. Bu Yevropa chempionatining 90 daqiqalik oʻyindan soʻng durang bilan yakunlangan beshinchi finali va 1960-yildagi ilk finaldan soʻng gʻoliblari qoʻshimcha vaqtlarda aniqlangan ikkinchi final boʻldi. Gʻolib sifatida Portugaliya jamoasi 2017-yilda Rossiyada boʻlib oʻtadigan birinchi FIFA Konfederatsiyalar kubogiga yoʻllanmani qoʻlga kiritdi.